„ Ég er morðingi , guð fyrirgefi mér “ , sagði Vigfús Ólafsson í lögregubíl , sem grunaður er um að hafa kveikt í húsinu við Kirkjuveg 18 á Selfossi 31. október í haust þar sem karl og kona á efri hæð hússins létust . Vigfús er ákærður fyrir manndráp með því að hafa orðið valdur að dauða parsins með íkveikju . Aðalmeðferð málsins fór fram í Héraðsdómi Suðurlands í dag . Það voru fjölgarmargir staddir í Héraðsdómi Suðurlands til að fylgjast með málinu . Meðferð málsins átti að hefjast klukkan níu í morgun en gat ekki hafist fyrr en fjörutíu mínútum síðar því annar sakborningurinn og verjandi hans , sem svaf yfir sig , mættu ekki á réttum tíma . Fjölmörg vitni komi fyrir dóminn en Vigfús Ólafsson er ákærður fyrir manndráp eða manndráp af gáleysi til vara og Elfa Marteinsdóttir eru ákærð fyrir almannahættubrot . Konan og karlinn sem létust í brunanum létust vegna reykeitrunar . Elfa segir að það sé engin vafi að Vigfús kveikti í húsinu . „ Já , hann kveikti í , hann gerði það , því miður “ . Myndbandsupptaka úr lögreglubílnum sem Vigfús var settur í strax eftir brunan og var spiluðu í dómnum í dag sýnir hann í annalegu ástandi þar sem hann segir , „ Ég er morðingi , guð fyrirgefi mér “ . Dómþing mun halda áfram í Héraðsdómi Suðurlands miðvikudaginn 26. júní næstkomandi klukkan 13:15 .